Diari Oficial de la Generalitat Valenciana


Sumari del DOGV 3742, del 04-05-2000 (2000/3473)

DECRET 56/2000, de 25 d'abril, del Govern Valencià, pel qual es crea la Facultat d'Administració i Direcció d'Empreses de la Universitat Politècnica de València.
-----------------------------------------------------------------------------------------------------------------------------------------------------------------

### Dades del document

Número de DOGV
:   3742

Data del DOGV
:   04-05-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/3473


Data del document
:   25-04-2000

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * universitat
    * títol d'estudis
    * legislació
    * centre d'ensenyament

DECRET 56/2000, de 25 d'abril, del Govern Valencià, pel qual es crea la Facultat d'Administració i Direcció d'Empreses de la Universitat Politècnica de València. [2000/M3473]
  
La Universitat Politècnica de València va sol·licitar, amb data 18 de novembre de 1999, la creació de la Facultat d'Administració i Direcció d'Empreses al Campus de Vera de València, per a impartir els ensenyaments oficials conduents a l'obtenció del títol de llicenciat en Administració i Direcció d'Empreses, i va aportar a l'expedient la proposta de creació del centre adoptada pel Consell Social de la universitat.
  
La proposta de creació del centre es donà a conéixer al Consell Interuniversitari de la Comunitat Valenciana en la sessió que va tindre lloc l'1 de febrer de 2000 i va ser informada favorablement pel Consell d'Universitats en la sessió de la Comissió de Coordinació i Planificació de 4 d'abril de 2000.
  
Per tot allò, de conformitat amb el que disposa l'article 9.2 de la Llei 11/1983, de 25 d'agost, de Reforma Universitària i el Reial Decret 557/1991, de 12 d'abril, sobre creació i reconeixement d'universitats i centres universitaris, a proposta del conseller de Cultura, Educació i Ciència i amb la deliberació prèvia del Govern Valencià, en la reunió del dia 25 d'abril de 2000,
  
DECRETE
  
Article 1
  
Autoritzar la creació a la Universitat Politècnica de València de la Facultat d'Administració i Direcció d'Empreses, situada en el Campus de Vera de València.
  
Article 2
  
Els ensenyaments conduents a l'obtenció del títol oficial de llicenciat en Administració i Direcció d'Empreses, impartits actualment per l'Escola Tècnica Superior d'Enginyers Industrials de València, seran organitzats per la nova Facultat d'Administració i Direcció d'Empreses, després de l'autorització de la posada en funcionament del centre.
  
Article 3
  
El conseller de Cultura, Educació i Ciència autoritzarà la posada en funcionament del centre, una vegada estiga comprovat per l'administració educativa que s'han complit els compromisos adquirits per la Universitat Politècnica de València en l'expedient de creació, d'acord amb el que disposa l'article 16.4 del Reial Decret 557/1991, de 12 d'abril.
  
Disposicions finals
  
Primera
  
Es faculta al conseller de Cultura, Educació i Ciència per a dictar les disposicions necessàries per a l'aplicació i execució del que disposa el present decret.
  
Segona
  
Este decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 25 d'abril de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
MANUEL TARANCÓN FANDOS